b'\n_START_ARTICLE_\nVelika Kapela\n_START_SECTION_\nKlima i reljef\n_START_PARAGRAPH_\nVelika Kapela je planinskim prijevojem Vratnik na jugu odijeljena od Velebita, a na jugoistoku prijevojem Kapela od Male Kapele._NEWLINE_Klimatski tipovi izmjenjuju se od Ogulinske doline na sjeveru (kontinentalna klima), preko sredi\xc5\xa1njeg planinskog masiva Bjelolasica (planinska klima), do Vinodolskog primorja na jugu (mediteranska klima). Padalina ima u velikim koli\xc4\x8dinama tijekom cijele godine. Najvi\xc5\xa1i vrh gorja nalazi se na planini Bjelolasici \xe2\x80\x93 Kula 1534\xc2\xa0metara n/v.\n_START_SECTION_\nBiljni i \xc5\xbeivotinjski svijet\n_START_PARAGRAPH_\nNa Velikoj Kapeli nalaze se poznati za\xc5\xa1ti\xc4\x87eni parkovi i krajolici, poznate su Bijele i Samarske stijene, Klek iznad Frankopanskog grada Ogulina itd._NEWLINE_Raznovrsnog biljnog svijeta ogleda se od primorskog raslinja na jugu (Vinodolsko zale\xc4\x91e), preko Alpskog ili visokoplaninskog raslinja u sredi\xc5\xa1njem dijelu (Bjelolasica) do kontinentalnog raslinja u sjevernom djelu (Ogulinska dolina)._NEWLINE_\xc5\xbdivotinjski svijet je raznolik, od grabe\xc5\xbeljivaca vukovi, medvjedi, risovi i orlovi, pa do jelena, srna, divljih svinja, tetrijeba i raznih drugih divljih \xc5\xbeivotinja.\n_START_SECTION_\nPovijest i gospodarstvo\n_START_PARAGRAPH_\nVelika Kapela dobila je ime po Kapeli (drvenoj katoli\xc4\x8dkoj Crkvi u planini) na cesti prema planinskom prijevoju blizu Modru\xc5\xa1a, u povijesti Velika Kapela bila je u posjedu hrvatske plemenite obitelji Frankopana koji su stolovali u Ogulinu podno Kapelskih planina._NEWLINE_Taj Hrvatski planinski lanac sastoji se od niza vrhova i visoravni, ima izrazito razvijen planinski turizam, "Hrvatski Olimpijski Centar Bjelolasica", mnogobrojni privatni pansioni od Mrkoplja na zapadu do Ogulina na sjeveroistoku pru\xc5\xbeaju smje\xc5\xa1taj planinarima, skija\xc5\xa1ima, alpinistma i putnicima \xc5\xbeeljnim mira i prirode._NEWLINE_Na Mirkovici, jednom od vrhova izme\xc4\x91u Vrbovskog i Jasenka je Radiotelevizijski oda\xc5\xa1ilja\xc4\x8d Mirkovica.'